pythainlp/thai-wiki-dataset-v4 huggingface dataset:
วัดพระพุทธบาทบัวบก

วัดพระพุทธบาทบัวบก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองพาน อำเภอบ้านผือ จังหวัดอุดรธานี ที่ดินตั้งวัดมีเนื้อที่ 2500 ไร่ มีที่ธรณีสงฆ์จำนวน 1 แปลง เนื้อที่ 25 ไร่
วัดพระพุทธบาทบัวบก เดิมชื่อ วัดพระบาทภูกู่เวียง หรือ วัดกู่เวียง เป็นวัดร้างเก่าแก่สมัยทวารวดี ภายหลังพระสีทัต ได้รับอาราธนาจากพุทธศาสนิกชนให้มาเป็นผู้นำพุทธศานิกชน บูรณะเจดีย์และสร้างวัดขึ้นใหม่โดยใช้หินภูเขาเผาให้สุกผสมกับยางไม้ ยางมงและหนังสัตว์ที่เน่าและหัวกล้วยเน่ามาผสมกันนำมาก่อสร้างเสนาสน นอกจากนั้นพระคำผง พระคำเม้าได้แกะสลักลายต่าง ๆ บนองค์เจดีย์ครอบรอยพระพุทธบาท ตั้งเป็นวัดเมื่อ พ.ศ. 2460 ด้านการศึกษามีโรงเรียนพระปริยัติธรรม แผนกธรรม เปิดสอนเมื่อ พ.ศ. 2506
โบราณสถานที่สำคัญในวัดคือ พระพุทธบาทบัวบก เชื่อว่าพระพุทธเจ้าได้ประทับไว้โดยมีข้อความกล่าวอ้างถึงไว้ในตำนานพระเจ้าเลียบโลก ว่าพระพุทธองค์ได้เสด็จมาปราบนาคสองพี่น้องที่ภูกูเวียน (ภูพระบาท) เมื่อนาคทั้งสองพ่ายแพ้แล้ว ได้ทูลขอให้พระพุทธองค์ประทับรอยพระพุทธบาทไว้ 2 แห่ง คือ รอยพระพุทธบาทบัวบกแห่งนี้ และรอยพระพุทธบาทบัวบานอีกแห่งหนึ่ง ตามประวัติว่าแต่เดิมมีอุบมง (มณฑป) ขนาดเล็กสร้างครอบพระพุทธบาทไว้ ต่อมาเมื่อปี พ.ศ.2463 พระอาจารย์สีทัตถ์ สุวรรณมาโจ ได้ธุดงค์มาพบจึงได้ปฏิสังขรณ์สร้างพระธาตุครอบใหม่ดังปรากฏในปัจจุบัน โดยใช้เวลาสร้างตั้งแต่ปี พ.ศ.2463 แล้วเสร็จในปี พ.ศ. 2476 กรมศิลปากรกำหนดเขตที่ดินโบราณสถาน ในราชกิจจานุเบกษา เล่ม 98 ตอนที่ 63 วันที่ 28 เมษายน พ.ศ. 2524 ระบุว่า โบราณสถานพระพุทธบาทบัวบก ที่ภูพระบาท
อาคารเสนาสนะประกอบ ศาลาการเปรียญ เป็นอาคารไม้ กว้าง 18 เมตร 48 เมตร สร้างเมื่อ พ.ศ. 2517 หอสวดมนต์ เป็นอาคารคอนกรีตเสริมเหล็ก 3 ชั้น กว้าง 18 เมตร 48 เมตร สร้างเมื่อ พ.ศ. 2533 จำนวน 5 หลัง
ยงวรี อนิลบล

ยงวรี อนิลบล คาวานอจ (เกิด 16 มกราคม พ.ศ. 2542) ชื่อเล่น ฟ้า เป็นนักแสดงและพิธีกรชาวไทย โด่งดังจากการรับบท "พิม" จากภาพยนตร์เรื่อง "ขุนแผนฟ้าฟื้น" (2562) และบท "มิรา" จากซีรีส์เรื่อง "F4 Thailand: หัวใจรักสี่ดวงดาว" (2564)
ประวัติและการศึกษา.
ยงวรี อนิลบล มีชื่อเล่นว่า ฟ้า เดิมมีชื่อว่า ยงวรี งามเกษม เกิดเมื่อวันที่ 16 มกราคม พ.ศ. 2542 จบการศึกษาระดับชั้นมัธยมศึกษาจากโรงเรียนบดินทรเดชา (สิงห์ สิงหเสนี) ๒ และระดับอุดมศึกษาจากคณะวิทยาศาสตร์ สาขาวิชานักบินพาณิชย์ สถาบันการบิน นอกจากนี้เธอยังจบการศึกษาจากคณะนิติศาสตร์ มหาวิทยาลัยรามคำแหง
เข้าสู่วงการ.
ยงวรีเข้าสู่วงการจากการเป็นพิธีกรรายการ คิดสนุก ทางช่องไทยพีบีเอส ขณะอายุเพียง 15 ปี เมื่อปี พ.ศ. 2557 จากนั้นในปี พ.ศ. 2560 เธอได้แสดงละครเรื่องแรกคือเรื่อง "เพชรกลางไฟ" ทางช่อง 3 โดยรับบทเป็น ดวงแข ซึ่งเป็นนางร้ายของเรื่อง นอกจากนี้เธอยังได้ทำงานถ่ายแบบ ถ่ายโฆษณา แต่ไม่ได้ทำอย่างจริงจังเนื่องจากอยู่ในช่วงเรียน
ในปี พ.ศ. 2562 ยงวรีได้แสดงภาพยนตร์เรื่อง "ขุนแผนฟ้าฟื้น" โดยรับบทเป็น พิม แสดงคู่กับมาริโอ้ เมาเร่อ ต่อมาในปี พ.ศ. 2563 เธอมีผลงานการแสดงคือ 3 เรื่องคือ "ทะเลแปร" ทางช่องอมรินทร์ทีวี โดยรับบทเป็นทัตติยา คลับฟรายเดย์เดอะซีรีส์ 12 ตอน จุดจบของส่วนเกิน รับบทเป็น วิว และไฟสิ้นเชื้อ รับบท อัจรี
ชีวิตส่วนตัว.
สมรสกับวิลเลี่ยม คาวานอจ ชาวอเมริกัน เมื่อวันที่ 22 ธ.ค. 2566 และมีบุตรด้วยกัน 1 คน เป็นบุตรสาว มีชื่อว่า "โจแอนนา มารี" ซึ่งเกิดเมื่อวันที่ 25 ก.ย. 2566 ที่สหรัฐอเมริกา
อาด็อล์ฟ ฮ็อยซิงเงอร์

อาด็อล์ฟ บรูโน ไฮน์ริช แอ็นสท์ ฮ็อยซิงเงอร์  เป็นนายทหารเยอรมัน เคยดำรงตำแหน่งหัวหน้าฝ่ายยุทธการของคณะเสนาธิการใหญ่กองบัญชาการใหญ่แห่งแวร์มัคท์ในช่วงสงครามโลกครั้งที่สอง และเคยเป็นรักษาการเสนาธิการกองทัพบกเป็นระยะเวลาสั้น เขาเป็นหนึ่งในผู้ได้รับบาดเจ็บในความพยายามลอบสังหารฮิตเลอร์ เมื่อวันที่ 20 กรกฎาคม ค.ศ. 1944
ภายหลังสงคราม เขาถูกแต่งตั้งเป็นหัวหน้าสำนักงานจัดทำแผนที่ทหาร และต่อมาได้เข้าประจำการในกองทัพเยอรมนีตะวันตกเมื่อปี 1955 โดยได้ดำรงตำแหน่งจเรทหารทั่วไปแห่งบุนเดิสแวร์  อันเป็นตำแหน่งสูงสุดสำหรับนายทหารเยอรมนีตะวันตก และต่อมาเป็นประธานคณะกรรมการทหารของเนโท
รางวัลปุชกาชของฟีฟ่า

รางวัลปุชกาชของฟีฟ่า  เป็นรางวัลที่จัดตั้งขึ้นเมื่อวันที่ 20 ตุลาคม ค.ศ. 2009 โดยสหพันธ์ฟุตบอลนานาชาติ (ฟีฟ่า) ตามคำสั่งของเซ็พ บลัทเทอร์ ประธานในขณะนั้น เพื่อมอบให้แก่นักฟุตบอลชายหรือนักฟุตบอลหญิงที่ได้รับการตัดสินว่าทำประตูได้อย่างสุนทรีย์ที่สุด หรือ "สวยที่สุด" ประจำปีปฏิทิน
รางวัลนี้เป็นเกียรติแก่แฟแร็นตส์ ปุชกาช กองหน้าของเรอัลมาดริดในช่วงปลายคริสต์ทศวรรษ 1950 และ 1960 และเป็นสมาชิกคนสำคัญของฝ่ายฮังการีที่ประสบความสำเร็จอย่างสูงในยุคเดียวกัน ปุชกาชได้รับการพิจารณาอย่างกว้างขวางจากหลายคนว่าเป็นกองหน้าที่ทรงพลังและมีผลงานมากที่สุดในฟุตบอลดิวิชัน 1 ของยุโรป และได้รับการยกย่องจากสหพันธ์ประวัติศาสตร์และสถิติฟุตบอลนานาชาติ (IFFHS) ใน ค.ศ. 1997 ในฐานะผู้ทำประตูสูงสุดในคริสต์ศตวรรษที่ 20 ปุชกาชยิงได้ 511 ประตูจาก 533 เกม และยิงให้ทีมชาติ 84 ประตูจาก 85 นัดเป็นสถิติโลกในเวลานั้น
"คะแนนและผลการแข่งขันจะแสดงจำนวนประตูที่ผู้เล่นทำกับสโมสรเป็นอันดับแรก"
ผู้ชนะและผู้เข้าชิง.
ค.ศ. 2024.
ฟีฟ่าประกาศรายชื่อผู้เข้าชิง 11 คน เมื่อวันที่ 28 พฤศจิกายน ค.ศ. 2024
เริ่มตั้งแต่ปีนี้ ฟีฟ่ายังได้จัดตั้ง รางวัลมาร์ตาฟีฟ่า เป็นหมวดหมู่แยกสำหรับนักฟุตบอลหญิง โดยตั้งชื่อตาม กองหน้าหญิงและกัปตันทีมชาติบราซิล ที่รับใช้ทีมมานานกว่า 2 ทศวรรษ ตั้งแต่ปี ค.ศ. 2002 ถึงปี ค.ศ. 2024
ผู้ฝึกสอนฟุตบอลยอดเยี่ยมของฟีฟ่า

<ns>0</ns>
 <revision>
 <parentid>11639608</parentid>
 <timestamp>2024-11-23T16:02:28Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11970211</origin>
 <model>wikitext</model>
 <format>text/x-wiki</format>
ฟุตบอลยอดเยี่ยมของฟีฟ่า  เป็นรางวัลด้านฟุตบอลที่มอบให้แก่ผู้ฝึกสอนฟุตบอลชายและฟุตบอลหญิงที่ทำผลงานได้ดีที่สุดประจำปี ในช่วง 12 เดือนที่ผ่านมา
ส้มฉุน (ยำ)

ส้มฉุน บ้างเรียก ส้มลิ้ม หรือ มะม่วงฉุน เป็นอาหารว่างชนิดหนึ่งของไทย ใช้สำหรับแนมอาหารประเภทผัดแห้ง หรือรับประทานเล่นแกล้มเหล้า บ้างก็รับประทานคู่กับข้าวสวยร้อน ๆ สำหรับผู้รื้อไข้ โดยส้มฉุนแบ่งออกเป็นสองแบบ คือ ส้มฉุนแบบชาวบ้านคือการนำนำผลไม้รสเปรี้ยว เช่น มะม่วงหรือมะยมดิบ ไปยำกับน้ำตาล น้ำปลา และกุ้งแห้ง และส้มฉุนแบบชาววังที่จะโรยหน้าด้วยเครื่องเคราต่าง ๆ เช่น หมูหวาน ปลาดุกฟู เป็นอาทิ
คาดว่าส้มฉุนเป็นอาหารคาวที่มีมาตั้งแต่ยุคอาณาจักรอยุธยา จะปรุงด้วยการคลุกเคล้าเครื่องปรุงให้มีรสเข้มข้น แต่ไม่ให้น้ำเครื่องปรุงซึมซาบเข้าไปในเนื้อมะม่วงแบบยำมะม่วงหรือมะม่วงน้ำปลาหวาน รวมทั้งไม่นิยมใส่พริกลงไปเพราะจะทำให้เสียรส ขณะที่ส้มฉุนชาววังจะใส่พริกแห้งลงไปด้วย
ส้มฉุนชาวบ้าน.
ส้มฉุนแบบชาวบ้านนั้น ปรากฏอยู่ใน "พจนานุกรมฉบับราชบัณฑิตยสถาน" ระบุว่า “ส้มฉุน คือของกินชนิดหนึ่ง ใช้มะม่วงดิบ มะยมดิบ ยำกับกุ้งแห้ง ใส่น้ำปลา น้ำตาล บางทีก็นำไปตากแดด ส้มลิ้มก็เรียก” ซึ่งมีลักษณะเป็นอาหารประเภทยำ ใกล้เคียงกับยำมะม่วง เพียงแต่ส้มฉุนแบบดังกล่าวไม่มีการใส่พริกลงไป ซึ่งจากความหมายดังกล่าวนั้น มีลักษณะที่ต่างออกไปจากส้มฉุนแบบลอยแก้วอย่างสิ้นเชิง
หนังสือ "อาหารบ้านท้ายวัง" ของ'รงค์ วงษ์สวรรค์ ระบุถึงการทำส้มฉุนนี้ไว้ว่าได้มาจากยายของตนเองซึ่งมีพื้นเพมาจากจังหวัดสุพรรณบุรี ว่าต้องใช้มะม่วงดิบ ด้วยการปลิดมะม่วงจากต้น และปอกเปลือกทันที ก็จะได้รสสดใหม่ รวมทั้งเสนอแนะการเลือกพันธุ์มะม่วงที่จะนำมาฉุนไว้ว่า "...อกร่องกลิ่นละไมกว่าพิมเสน แก้วกลิ่นแฉดกว่าน้ำดอกไม้ ทองดำกลิ่นทึบกว่าหนังกลางวันและทอดปลายแขน..." ส่วนวัตถุดิบอื่น ๆ รงค์ได้อธิบายไว้ว่า ใช้หัวหอมสวนจากตำบลบางนกแขวก จังหวัดสมุทรสงคราม เพราะมีกลิ่นและรสซาบซึ้งกว่าตำบลอื่น พริกใช้พริกบางช้าง เพราะมีรสเผ็ดระรื่นและสกุลสูงกว่าพริกอื่น ปลาย่างควรใช้แบบไม่เหม็นหืน แต่กรอบและหอมกลิ่นคาว เมื่อนำปลาไปป่นต้องไม่ให้ละเอียดเป็นผง แต่ก็ไม่ให้หยาบเป็นกาบ เป็นอาทิ
ส่วนวิธีการทำจะนำมะม่วงมาปอกเปลือกถากผิวสีเขียวด้านในติดบนเนื้อเฉียบบาง เพื่อรักษากลิ่นมะม่วงไว้ แล้วล้างน้ำให้หมดยาง ห้ามแช่น้ำทิ้งไว้จะทำให้เสียกลิ่นมะม่วงไป จากนั้นนำมะม่วงที่ฝานมาขยำกับน้ำตาลปี๊บ น้ำปลาดีมาคลุกเคล้าจนฉ่ำ ซึ่งขั้นตอนนี้จะเรียกว่า 'ฉุน' ก่อนโรยปลาย่าง และหอมแดงซอย เป็นอันเสร็จ
ส้มฉุนชาววัง.
ส้มฉุนชาววังจะมีลักษณะการทำใกล้เคียงกับส้มฉุนแบบชาวบ้าน คือจะนำมะม่วงดิบมาฝานแฉลบแบบบาง นำมะม่วงนั้นไปขยำกับดอกเกลือแต่เบามือ แล้วนำไปล้างน้ำออกเพื่อลดทอนความเปรี้ยวลง จากนั้นก็นำไปแช่ในน้ำเชื่อมเพื่อปรับรส ก่อนนำไปยำกับน้ำเคยดี พริกแห้งป่น และกุ้งแห้งป่น เรียกว่า "ยำส้มฉุน" โดยในแต่ละสายตระกูลจะมีวิธีการทำที่แตกต่างกันออกไป อย่างเช่น ยำส้มฉุนตำรับราชสกุลทินกร จะโรยหน้าด้วยกุ้งแห้งป่น กุ้งแห้งทอด หมูหวาน ปลาดุกฟู และพริกแห้งทอด ส่วนตำรับหม่อมเจ้าจงจิตรถนอม ดิศกุล จะใช้มะม่วงหั่นแฉลบ ปรุงน้ำยำด้วยน้ำตาล น้ำปลา กะปิเผา มะนาว โรยหน้าด้วยหมูหวานชิ้นเล็ก ๆ ปลาดุกย่างทอดฟูหั่นชิ้นเล็ก ๆ และหอมซอยอย่างหยาบ ให้ได้รสเปรี้ยว เค็ม และหวาน
โลทาร์ มัทเทอุส

โลทาร์ แฮร์แบร์ท มัทเทอุส (เกิด 21 มีนาคม ค.ศ. 1961) เป็นผู้เชี่ยวชาญด้านฟุตบอล อดีตนักฟุตบอลอาชีพ และอดีตผู้จัดการทีมชาวเยอรมัน หลังจากเป็นกัปตันนำทีมชาติเยอรมนีตะวันตกจนได้รับชัยชนะในฟุตบอลโลก 1990 ที่ซึ่งเขาได้ชูถ้วยรางวัลฟุตบอลโลก เขาก็ได้รับรางวัลบาลงดอร์ ใน ค.ศ. 1991 เขาได้รับเลือกให้เป็นนักฟุตบอลยอดเยี่ยมของโลกแห่งปีคนแรก และยังคงเป็นชาวเยอรมันเพียงคนเดียวที่ได้รับรางวัลนี้ เขายังมีชื่ออยู่ในดรีมทีมบาลงดอร์ใน ค.ศ. 2020
มัทเทอุสครองสถิติ (ร่วมกับอันโตนิโอ การ์บาฆัล ผู้รักษาประตูชาวเม็กซิโก) ในการแข่งขันฟุตบอลโลก 5 ครั้ง (1982, 1986, 1990, 1994 และ 1998) ซึ่งมากกว่าผู้เล่นนอกสนามคนอื่น ๆ ในการแข่งขันฟุตบอลชาย จนกระทั่งฟุตบอลโลก 2018 ซึ่งราฟาเอล มาร์เกซ ของเม็กซิโกทำสถิติได้เท่ากับเขา เขาเป็นผู้ชนะในฟุตบอลชิงแชมป์แห่งชาติยุโรป 1980 และลงเล่นในฟุตบอลชิงแชมป์แห่งชาติยุโรป 1984, 1988 และ 2000 ใน ค.ศ. 1999 เมื่ออายุได้ 38 ปี มัทเทอุสได้รับการลงคะแนนเสียงให้ได้รับรางวัลนักฟุตบอลแห่งปีของเยอรมนีอีกครั้ง หลังจากที่เคยได้รับรางวัลนี้มาแล้วใน ค.ศ. 1990
มัทเทอุสเป็นผู้เล่นชาวเยอรมันที่ติดทีมชาติมากที่สุดตลอดกาล โดยเขาเลิกเล่นไปด้วยสถิติรวม 150 นัด (83 นัดสำหรับเยอรมนีตะวันตก) และ 23 ประตู ในช่วงเวลา 20 ปี มัทเทอุสเป็นสมาชิกของฟีฟ่า 100 (รายชื่อนักฟุตบอลที่ยิ่งใหญ่ที่สุดที่เปเล่คัดเลือก) ดิเอโก มาราโดนา กล่าวถึงมัทเทอุสไว้ในหนังสืออัตชีวประวัติ "โยซอยเอลดิเอโก" ของเขาว่า "เขาเป็นคู่แข่งที่เก่งที่สุดเท่าที่ผมเคยเจอมา ผมเดาว่านั่นก็เพียงพอแล้วที่จะนิยามเขา"
มัทเทอุสเป็นผู้เล่นสารพัดประโยชน์และครบเครื่อง ได้รับการยกย่องว่าเป็นหนึ่งในกองกลางที่ยิ่งใหญ่ที่สุดตลอดกาล และมีชื่อเสียงในด้านการจ่ายบอลที่ชาญฉลาด การวางตำแหน่ง การเข้าปะทะในจังหวะที่ดี รวมถึงการยิงที่ทรงพลัง ระหว่างอาชีพนักฟุตบอลของเขา เขามักเล่นเป็นกองกลางแบบตัวต่อตัว แต่ในช่วงปลายอาชีพ เขามักจะเล่นในตำแหน่งกองหลังตัวรับ
บีเซรีกาเนอาเกรอ

บีเซรีกาเนอาเกรอ  หรือที่รู้จักในชื่อ โบสถ์ดำ (,) เป็นโบสถ์คริสต์นิกายลูเธอรันในนครบราชอฟ ทรานซิลเวเนีย ประเทศโรมาเนีย สร้างขึ้นครั้งแรกโดยชุมชนชาวซักซอนและเป็นตัวแทนสำคัญของสถาปัตยกรรมกอธิกในโรมาเนีย รวมถึงยังเป็นหนึ่งในศาสนสถานของลูเธอรันที่ใหญ่ที่สุดของภูมิภาคนี้ ปัจจุบันโบสถ์อยู่ใต้สังกัดคริสต์จักรอีวันเจลิคัลคำสารภาพของออกัสตันในโรมาเนีย และเป็นหนึ่งในจุดหมายตาและสถานที่ท่องเที่ยวสำคัญของนครบราชอฟ
นักเขียน Judit Petki ระบุไว้ว่า ถึงแม้จะเป็นที่เชื่อกันอย่างแพร่หลายว่าโบสถ์กลายมาเป็นสีดำเป็นผลจากเหตุเพลิงไหม้ในบราชอฟเมื่อปี 1689 แต่จริง ๆ แล้ว สีดำนี้มาจากมลพิษในยุคหลัง และชื่อ "โบสถ์ดำ" นี้ก็พึ่งกำเนิดขึ้นในศตวรรษที่ 19
ชื่อ.
นักเขียน Petki ระบุว่าความเชื่อที่ว่าชื่อโบสถ์ดำนั้นเป็นผลมาจากเหตุเพลิงไหม้นครในปี 1689 นั้นไม่เป็นเรื่องจริง ผลการศึกษาในศตวรรษที่ 21 ไม่พบหลักฐานว่าโบสถ์ได้รับอันตรายหรือถูกทำลายจากไฟ และสีดำนี้มาจากมลภาวะในบราชอฟหลังเมืองกลายเป็นเมืองอุตสาหกรรมในศตวรรษที่ 19 เช่นเดียวกับว่าไม่ปรากฏหลักฐานการเรียกชื่อว่า "โบสถ์ดำ" มาก่อนศตวรรษที่ 19 เลย
ประวัติศาสตร์.
การก่อสร้าง.
เดิมทีโบสถ์นี้เป็นศาสนสถานของนิกายโรมันคาทอลิก ในชื่อโบสถ์นักบุญมารีย์ สร้างขึ้นทดแทนโบสถ์หลังเก่าที่สร้างขึ้นเพื่อวัตถุประสงค์ใช้สอยเดียวกัน การก่อสร้างเริ่มต้นขึ้นในปลายศตวรรษที่ 14 ไม่ปรากฏว่าเมื่อใดเป็นเฉพาะ แต่จากการศึกษาหลักฐานที่เกี่ยวข้องทำให้นักวิจัยได้ข้อสรุปว่าน่าจะเริ่มก่อสร้างในราวปี 1383 ถึง 1385 โดยใช้แรงงานชาวบัลกาเรีย กับช่างฝีมือที่ต่อมาได้ตั้งอาณานิคมชาวบัลกาเรียในบราชอฟอยู่ที่ Șcheii Brașovului ตำนานภาคประชาชนเรื่องหนึ่งเล่าว่ามีเด็กชาวเยอรมันคนหนึ่งมารบกวนช่างก่อสร้างชาวบัลกาเรีย หรือมาบอกว่ามีผนังหนึ่งที่เอียง ทำให้ช่างคนนั้นบันดาลโทสะ ผลักเด็กคนนั้นลงจากหอคอยของโบสถ์จนเสียชีวิต จากนั้นจึงก่ออิฐปิดรอบศพเด็กคนนั้นเข้ากับโบสถ์เพื่อปกปิดความผิดของตน
การปฏิรูป.
พิธีกรรมคาทอลิกได้ถูกแทนที่ด้วยจารีตแบบลูเธอรันในสมัยการปฏิรูปโปรเตสแตนต์ ซึ่งประจวบเหมาะกับอิทธิพลของ Johannes Honter (1498–1549) ผู้ซึ่งมีรูปปั้นตั้งอยู่ที่ทิศใต้ของโบสถ์โดย Harro Magnussen (1861-1908) ว่ากันว่าโบสถ์ถูกทำลายไปบางส่วนในระหว่างอัคคีภัยใหญ่ของบราชอฟที่เกิดจากกองกำลังฮับส์บูร์กจุดไฟเผาในวันที่ 21 เมษายน 1689 ในระหว่างช่วงสงครามเติร์กใหญ่ แต่เรื่องเล่านี้ได้รับการพอสูจน์แล้วว่าไม่เป็นความจริง
ไข่อินสตาแกรม

อินสตาแกรมไข่  เป็นรูปภาพของไข่ที่โพสต์โดยบัญชี @world_record_egg บนแพลตฟอร์มโซเชียลมีเดียอินสตาแกรม มันกลายเป็นปรากฏการณ์ระดับโลกและเป็นอินเทอร์เน็ตมีมภายในไม่กี่วันหลังจากสร้างมันขึ้นมา เป็นโพสต์อินสตาแกรมที่มีผู้ใช้ถูกใจมากที่สุดเป็นอันดับสอง และเป็นโพสต์อินสตาแกรมที่มีผู้ใช้ถูกใจมากที่สุดจนกระทั่งถูกแซงในวันที่ 20 ธันวาคม ค.ศ. 2022 โดยโพสต์ของ ลิโอเนล เมสซิ ที่เป็นภาพของเขาและเพื่อนร่วมทีมฉลองหลังจากอาร์เจนตินาคว้าแชมป์ฟุตบอลโลก 2022 มีการเปิดเผยว่าเจ้าของบัญชีคือ คริส ก็อดฟรีย์ ครีเอทีฟโฆษณาชาวอังกฤษ ซึ่งต่อมาได้ร่วมงานพร้อมกับเพื่อนสองคนของเขาได้แก่ อลิสซา คาน-วีแลน และ ซีเจ บราวน์ ในโฆษณาของฮูลูที่มีไข่ซึ่งมีวัตถุประสงค์เพื่อยกระดับการรับรู้ด้านสุขภาพจิต
ยันลูกา เปรสเตียนิ

ยันลูกา เปรสเตียนิ โกรส (เกิด 31 มกราคม 2006) เป็นนักฟุตบอลอาชีพชาวอาร์เจนตินา ซึ่งเล่นในตำแหน่งปีก ให้กับเบเลซซาร์ฟิล
สโมสร.
เปรสเตียนิลงเล่นในฐานะนักฟุตบอลอาชีพเป็นครั้งแรกให้กับเบเลซซาร์ฟิลในโกปาลิเบร์ตาโดเรส ในวันที่ 24 พฤษภาคม 2022 ในเกมที่พบกับเอสตูเดียนเตส
ทีมชาติ.
เปรสเตียนิลงเล่นให้ทีมชาติอาร์เจนตินาในรุ่นอายุไม่เกิน 17 ปี
ในเดือนมีนาคม 2023 สื่อหลายสำนักเริ่มรายงานเกี่ยวกับความสนใจจากโรแบร์โต มันชีนีที่จะเรียกเปรสเตียนิติดทีมชาติอิตาลีชุดใหญ่ เพียงไม่กี่สัปดาห์หลังจากการย้ายมาเล่นให้อิตาลีสำเร็จสำหรับเพื่อนร่วมชาติItalian-Argentine มาเตโอ เรเตกิ
ชีวิตส่วนตัว.
เกิดในประเทศอาร์เจนตินา เปรสเตียนิเป็นชาวอาร์เจนตินาเชื้อสายอิตาลี
 "ณ วันที่ ลงเล่นครั้งสุดท้าย 22 มีนาคม 2023"
พลาสติกเลิฟ

พลาสติกเลิฟ (อังกฤษ: "Plastic Love" #เปลี่ยนทาง) เป็นเพลงโดยนักร้องชาวญี่ปุ่น มาริยะ ทาเกอูจิ ในอัลบัมยอดนิยมที่สุดของเธอ "วาไรที" รวมถึงได้ปล่อยในรูปซิงเกิลแยกในเวลาถัดมา
ซิงเกิลมีลักษณะดนตรีแบบซิทีป็อป และได้รับการตอบรับกลาง ๆ ด้วยยอดจำหน่ายราว 10,000 ฉบับ ในปี 2017 เพลงได้รับการนิยมขึ้นมากในระดับนานาชาติหลังฉบับรีมิกซ์ ความยาว 6 นาทีได้ถูกอัปโหลดขึ้นบนยูทูบ และมียอดเข้าชมถึง 24,000,000 ครั้งในเวลาอันสั้น ก่อนที่จะถูกนำออกด้วยปัญหาลิขสิทธิ์ วิดีโอถูกแก้ไขปัญหาลิขสิทธิ์เสร็จสิ้นในปี 2019 และมียอดเข้าชมสะสมมากกว่า 60 ล้านครั้ง
การผลิตและเผยแพร่.
"พลาสติกเลิฟ" แต่งและขับร้องโดยทาเคอูจิ และโปรดิวซ์โดยสามีของเธอ ทัตซูโระ ยามาชิตะ ในบทสัมภาษณ์หนึ่งกับ "เดอะเจแปนไทมส์" ทาเคอูจิระบุว่า: "ฉันอยากแต่งเพลงที่เต้นไปด้วยได้ (danceable) บางอย่างที่มีความเป็นซิตีป็อป ... [เนื้อเพลง] บอกเล่าเรื่องราวของหญิงสาวที่สูญเสียชายคนที่เธอรักจริงไป" การบรรเลงกีตาร์ในเพลงเป็นของยามาชิตะ ส่วนยาซูฮารุ นากานิชิ (Yasuharu Nakanishi) บรรเลงเปียโนไฟฟ้า, โคกิ อิโต (Kōki Itō) บรรเลงกีตาร์เบส และจูน อาโอยามะ (Jūn Aoyama) บรรเลงกลอง 
เพลงปล่อยออกมาครั้งแรกในอัลบัมยอดฮิตอันดับหนึ่งของทาเคอูจิ "วาไรที" (1984) และต่อมาปล่อยในรูปแบบซิงเกิลเดี่ยว นับเป็นซิงเกิลลำดับที่สิบสองของเธอ
ซิงเกิลสิบสองนิ้ว.
เพลงฉบับซิงเกิลสิบสองนิ้วถูกปล่อยเมื่อ 15 มีนาคม 1985 ซึ่งมี "เวอร์ชันคลับมิกซ์" (extended club mix) และ "รีมิกซ์ใหม่" (new re-mix) ของเพลง ซิงเกิลนี้ขึ้นสู่อันดับสูงสุดอยู่ที่ที่ 86 บนโอริกอนซิงเกิลส์ชาร์ตเท่านั้น
ความนิยมระลอกใหม่.
ในัวนที่ 5 กรกฎาคม 2017 รีมิกซ์ความยาว 8 นาทีซึ่งรีมิกซ์โดยแฟนคลับ ในชื่อวิดีโอ "Plastic Love" อัปโหลดขึ้นบนยูทูบ โดยผู้ใช้ชื่อ "Plastic Lover" ภาพในวิดีโอเป็นภาพที่ครอบตัดของเธอจากอัลบัม "Sweetest Music" ถ่ายโดยช่างภาพชาวลอสแอนเจลิส แอลัน เลเวนสัน (Alan Levenson) เพลงนี้ประจวบเหมาะกับกระแสความนิยมในเวเพอร์เวฟ ทำให้วิดีโอเพลงนี้กลายเป็นที่นิยมขึ้นมาอย่างรวดเร็วจากระบบการแนะนำวิดีโอของอัลกอริธึมยูทูบ การแพร่กระจายของเพลงนี้ยังมีส่วนมาจากอินเทอร์เน็ตมีม, การพูดคุยบนเรดดิท และภาพแฟนอาร์ทภาพของมาริยะจากที่ปรากฏในวิดีโอเผยแพร่ตามสื่ออย่างดีเวียนต์อาร์ต วิดีโอมียอดเข้าชม 24 ครั้ง ก่อนจะถูกนำออกจากเว็บด้วยปัญหาลิขสิทธิ์กับเลเวนสัน แต่ภายหลังแก้ไขปัญหาลิขสิทธิ์เสร็จสิ้นในปี 2019 วิดีโอได้ถูกนำขึ้นบนเว็บไซต์อีกครั้งพร้อมการระบุที่มาของภาพจากเลเวนสัน
ไรอัน แบสซิล (Ryan Bassil) จาก "ไวซ์" เรียกขานเพลงนี้ว่าเป็น "เพลงป็อปที่ดีที่สุดในโลก" 
เมื่อวันที่ 16 พฤษภาคม 2019 เวอร์ชันสั้นของมิวสิกวิดีโอทางการ ผลงานโปรดิวซ์โดยเคียวทาโร ฮายาชิ (Kyōtaro Hayashi) ได้ถูกอัปโหลดขึ้นบนยูทูบด้วยความยาว 90 วินาที ส่วนฉบับเต็มซึ่งยาวประมาณ 5 นาที ซึ่งมีรวมไว้ในดีวีดีและบลูเรย์ของ "Souvenir the Movie" ปล่อยในวันที่ 18 พฤศจิกายน 2020 เวอร์ชันคัฟเวอร์จำนวนมากของ "พลาสติกเลิฟ" มีปรากฏอยู่เช่นกัน รวมทั้งโดยโทฟูบีทส์, ไฟรเดย์ไนท์แพลนส์ และ ชาย
สนธิสัญญาสันติภาพสำหรับอิตาลี ค.ศ. 1947

สนธิสัญญาสันติภาพสำหรับอิตาลี (หนึ่งในสนธิสัญญาสันติภาพปารีส) เป็นสนธิสัญญาสันติภาพที่ลงนามระหว่างอิตาลีกับประเทศฝ่ายพันธมิตรในสงครามโลกครั้งที่สอง
ชูศรี มีสมมนต์

ชูศรี มีสมมนต์ (26 มกราคม พ.ศ. 2472 – 4 ธันวาคม พ.ศ. 2535) นักแสดงชื่อดังชาวไทย เจ้าของฉายา "ราชินีแห่งบทตลก" เป็นคู่ขวัญคู่ฮากับล้อต๊อก และมีผลงานการแสดงทางด้านภาพยนตร์และละครโทรทัศน์มากมายหลายเรื่อง ทั้งบทตลก บทดรามา
ประวัติ.
ชูศรี มีสมมนต์ เกิดวันที่ 26 มกราคม พ.ศ. 2472 ณ บ้านพระญาณเวช ผู้เป็นตา ตั้งอยู่หลังกำแพงวัดรังษีสุทธาวาส (ปัจจุบันเป็นส่วนหนึ่งของวัดบวรนิเวศราชวรวิหาร) เจ้าตัวเคยเล่าว่าพื้นเพดั้งเดิมมาจากภาคอีสาน สำเร็จการศึกษาที่โรงเรียนนาฏศิลป์ถึงมัธยมศึกษาปีที่ 5 และต่อมัธยมศึกษาปีที่ 6 ที่โรงเรียนขัตติยานีผดุง โดยทางครอบครัวอยากให้เรียนพยาบาลแต่เธอรักการร้องรำทำเพลงมากกว่า ชูศรีเคยสมรสกับบุคคลร่วมวงการ คือ เชิด โรจนประดิษฐ์ ซึ่งรักกันมาตั้งแต่อายุ 17 ก่อนจะหย่าร้างกัน และกลับมาใช้นามสกุลมีสมมนต์เหมือนเดิม
เข้าสู่วงการ.
ชูศรีเริ่มเข้าสู่วงการเมื่อ อ.ลัดดา สารตายนต์ แห่งโรงเรียนนาฏศิลป์ได้ตั้งขณะละครเวทีขึ้นแสดงที่โรงละครแห่งชาติ เมื่อปี พ.ศ. 2484 โดยเรื่องแรกที่ทำคือ ผกาวลี มีอุโฆษ จันทร์เรืองเป็นพระเอก ชูศรีเป็นตัวตามนางเอก โดยผู้สอนบทบาทการแสดงให้เธอคืออบ บุญติด ละครเรื่องนี้ได้รับความนิยมมากจนอ.ลัดดา นำชื่อละครเรื่องนี้มาตั้งเป็นชื่อคณะละครว่า"คณะผกาวลี"
ชูศรีมีชื่อเสียงมากในช่วงปี พ.ศ. 2484 - พ.ศ. 2497 มีโอกาสร่วมแสดงละครเวทีกับคณะที่มีชื่อเสียงในขณะนั้น เช่น คณะเทพศิลป์การละคร คณะศิวารมณ์, คณะอัศวินการละคร, คณะวิจิตรเกษม, คณะชื่นชุมนุมศิลปิน และคณะลูกไทย เป็นต้น และยังเป็นนักร้องบันทึกเสียงเพลงหลายเพลงด้วยกัน โดยในช่วงหลังเธอเป็นนักร้องรับเชิญให้วงเชาว์ แคล่วคล่อง วงพยงค์ มุกดา เป็นต้น
ชูศรีมีชื่อเสียงรุ่นเดียวกันกับ ส.อาสนจินดา, ดอกดิน กัญญามาลย์, ล้อต๊อก, ท้วม ทรนง, พูนสวัสดิ์ ธีมากร, สมควร กระจ่างศาสตร์, ก๊กเฮง, สมพงษ์ พงษ์มิตร, กัณฑรีย์ นาคประภา, สุลาลีวัลย์ สุวรรณทัต เป็นต้น
หลังจากละครเวทีเริ่มได้รับความนิยมน้อยลงชูศรีหันมารับงานแสดงจอเงินแทนโดยแสดงเรื่องแรกคือเรื่องแม่ค้าหาบเร่ซึ่งเธออำนวยการสร้าง มีเติม โมรากุล และกรองจิตต์ เตมีย์ศิลปินเป็นนางเอก ต่อมาเธอมีงานการแสดงภาพยนตร์ที่ได้รับความนิยมมากมีผลงานการแสดงมากกว่า 500 เรื่อง ในยุคมิตร - เพชราเธอเป็นนักแสดงคิวทองอีกคนที่มีผลงานทั้งทางโทรทัศน์และภาพยนตร์
ชูศรี เคยสร้างภาพยนตร์โดยใช้ชื่อผู้สร้างว่า"สองสาวภาพยนตร์" เรื่องแรกคือแม่ค้าหาบเร่ เรื่องถัดมาคือในฝูงหงส์โดยจับรวงทอง ทองลั่นธม นักร้องดังมาประกบกับมิตร ชัยบัญชา แต่หนังก็ได้เงินน้อย แต่ชูศรีก็ไม่ละความพยายามมีผลงานต่อมาคือสามเกลอเจอล่องหน โดยจับมิตร-เพชรา ประกบกันแต่ก็เจ๊งตามเคย แต่เธอก็ยังมีผลงานอำนวยการสร้างต่อมาอีกหลายเรื่อง โดยเธอเคยผลิตรายการชูศรีจู๋จี๋และศาลาชวนหัวทางโทรทัศน์อีกด้วย
การเสียชีวิต.
ชูศรีป่วยเป็นเส้นเลือดในสมองตีบทำให้เป็นอัมพาตครึ่งซีกทางฝั่งซ้าย ตั้งแต่ปี พ.ศ. 2524 โดยไปไหนก็ต้องใช้ไม้เท้าหรือนั่งรถเข็นแต่ยังทำงานไม่ขาดสาย ในช่วงบั้นปลายเธอยังมีการรับการแสดงช่วงกลางคืนในคาเฟ่อีกด้วย
ในวันที่เสียชีวิตชูศรีกำลังเดินทางไปถ่ายทำละครเรื่อง "เจ้าจอม" โดยมีหลานเป็นผู้ขับรถไปให้ชูศรีเกิดอาการหมดสติขณะอยู่บนรถ หลานปลุกเท่าไหร่ก็ไม่ตื่นจึงนำชูศรีส่งโรงพยาบาล ทางแพทย์พยายามช่วยเหลืออย่างเต็มที่แต่ไม่สามารถยื้อชีวิตชูศรีไว้ได้ และได้เสียชีวิตเมื่อเวลาประมาณ 16.00 น. วันที่ 4 ธันวาคม พ.ศ. 2535 ที่โรงพยาบาลนนทเวช มีพิธีพระราชทานเพลิงศพเมื่อวันที่ 13 มีนาคม พ.ศ. 2536 ณ วัดพระศรีมหาธาตุวรมหาวิหาร
รางวัลละครเกาหลี

รางวัลละครเกาหลี  เป็นงานประกาศรางวัลสำหรับความเป็นเลิศทางโทรทัศน์ในประเทศเกาหลีใต้ ก่อตั้งขึ้นในปี 2550 และจัดขึ้นเป็นประจำทุกปีในเดือนตุลาคมที่เมืองจินจู จังหวัดคยองซังใต้ โดยเป็นกิจกรรมหลักอย่างเป็นทางการของเทศกาลละครเกาหลีประจำปี (ซึ่งเปิดตัวไปเมื่อปีที่แล้ว) ระยะเวลาที่มีสิทธิ์เข้าชิงคือตุลาคมของปีก่อนหน้าถึงกันยายนของปีปัจจุบัน ผู้ได้รับการเสนอชื่อจะได้รับเลือกจากละครเกาหลีที่ออกอากาศทางเครือข่ายการแพร่ภาพใหญ่ 3 แห่ง (เคบีเอส, เอ็มบีซี และ เอสบีเอส) และช่องเคเบิล
ในปี 2552 พิธีนี้ถูกยกเลิกเนื่องจากการระบาดของการระบาดของไข้หวัดใหญ่สายพันธุ์ใหม่ 2009
โจวานา เปรโควิช

โจวานา เปรโควิช (อักษรโรมัน: Jovana Preković; 20 มกราคม ค.ศ. 1996 –) เป็นนักกีฬาคาราเต้ชาวเซอร์เบีย ที่แข่งในรายการคูมิเตะรุ่นน้ำหนัก 61 กก. (ค.ศ. 2018 และ 2021) และแชมป์โอลิมปิก ค.ศ. 2020 ในการปรากฏตัวเดี่ยวของคาราเต้ในรายการการแข่งกีฬาโอลิมปิก
ฟุตบอลลีกเพลย์ออฟ ฤดูกาล 2021

การแข่งขัน ฟุตบอลลีกเพลย์ออฟ ของ ฤดูกาล 2020–21 จะจัดขึ้นในเดือนพฤษภาคม ค.ศ. 2021 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน
รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด ทีมที่เข้าร่วมมาจากทีมอันดับที่ 3, 4, 5 และ 6 ใน แชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู เมื่อจบฤดูกาล 2020–21
ทีมชนะเลิศของรอบรองชนะเลิศจะได้เข้าสู่รอบชิงชนะเลิศ ผู้ชนะของรอบชิงชนะเลิศจะได้เลื่อนชั้นในฤดูกาลถัดไป
กฏประตูทีมเยือน ไม่ได้รับการอนุมัติในรอบรองชนะเลิศเพลย์ออฟต่อมาตรฐานดั้งเดิมได้
ภูมิหลัง.
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.
ลีกแชมเปียนชิป.
เลกที่สอง.
"รวมผลสองนัด เบรนต์ฟอร์ด ชนะ 3–2."
"รวมผลสองนัด สวอนซีซิตี ชนะ 2–1."
ลีกวัน.
เลกแรก
เลกที่สอง
"รวมผลสองนัด แบล็กพูล ชนะ 6–3."
"รวมผลสองนัด ลินคอล์นซิตี ชนะ 3–2."
ลีกทู.
เลกแรก
เลกที่สอง
วัดเตว็ด

วัดเตว็ด โบราณสถานประเภทวัดร้างที่ตั้งอยู่ริมคลองปทาคูจาม ในตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา ปัจจุบันเหลือตัวอาคารมีเพียงผนังสกัดหน้า เหลืออยู่เพียงด้านเดียว ลักษณะเป็นอาคารสองชั้นก่ออิฐถือปูน ยกพื้นมีใต้ถุนสูง เจาะช่องประตูเป็นรูปวงโค้ง ใช้ระบบผนังรับน้ำหนักหลังคา
วัดเตว็ดถูกสร้างขึ้นในสมัยกรุงศรีอยุธยา แต่ไม่ปรากฏหลักฐานว่าเป็นอยุธยาในสมัยใด แต่สันนิษฐานว่าน่าจะสร้างในสมัยสมเด็จพระนารายณ์มหาราชหรือหลังจากนั้น เพราะอุโบสถของวัดเตว็ดถูกสร้างในรูปแบบคล้าย ๆ กับโบสถ์คริสต์ตามสไตล์ตะวันตก มีหน้าบันที่ประดับปูนปั้นลายพรรณพฤกษา ลายก้านขดอิทธิพลศิลปะตะวันตกและรูปหน้าชาวตะวันตก ขนาดอาคารประมาณกว้าง 20 เมตร ยาว 30 เมตร นอกจากนั้นยังได้พบฐานใบเสมาหนึ่งแห่ง ขนาดอุโบสถกว้าง 17 เมตร ยาว 32 เมตร เคยผ่านการบูรณะหลายสมัย
กรมศิลปากรดำเนินการทางโบราณคดี ได้มีการขุดค้นและขุดแต่งโบราณสถานในบริเวณวัด ได้แก่ เจดีย์ อุโบสถ มณฑปและวิหาร มีการแบ่งเขตสังฆาวาสและพุทธาวาส ต่อมาได้พบแนวอิฐที่ถูกเรียงในลักษณะเป็นทางเดินจากอาคารของวัดมุ่งสู่ "คลองคูจาม" ซึ่งปัจจุบันมีถนนที่ถูกสร้างขึ้นเลียบคลองในภายหลังคั่นอยู่
ชื่อของวัดปรากฏอยู่ในพงศาวดาร รวมถึงแผนที่ของพระยาโบราณราชธานินทร์ (พร เดชะคุปต์) ก็ระบุตำแหน่งวัดแห่งนี้ไว้ วัดเตว็ดอยู่ใกล้ชิดติดกับตำหนักของกรมหลวงโยธาเทพ พระราชธิดาในสมเด็จพระนารายณ์มหาราชและพระอัครมเหสีฝ่ายขวานสมเด็จพระเพทราชา ซึ่งได้เสด็จมาผนวชเป็นแม่ชี พร้อมกับตรัสน้อยผู้เป็นพระราชโอรสที่เสด็จมาบรรพชาเป็นสามเณรที่วัดแห่งนี้
วัดเตว็ดแห่งนี้ตั้งอยู่ตรงข้ามกับวัดท่าหอย ที่เคยเป็นที่ประทับของสมเด็จพระอริยวงษญาณ (สุก ญาณสังวร) สมเด็จพระสังฆราชพระองค์ที่ 4 แห่งกรุงรัตนโกสินทร์
วัดสว่างอารมณ์ (อำเภอพระนครศรีอยุธยา)

วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนพริก อำเภอพระนครศรีอยุธยา จังหวัดพระนครศรีอยุธยา มีที่ดินตั้งวัดเนื้อที่ 28 ไร่
วัดสว่างอารมณ์สร้างขึ้นเมื่อประมาณ พ.ศ. 2315 โดยมีนายพูน หรือที่ชาวบ้านรียกกันว่าตาปะขาวพูน เป็นผู้สร้างวัดนี้ เมื่อสร้างวัดนี้ขึ้นแล้วได้อุปสมบทอยู่ปกครองวัดเป็นเจ้าอาวาสอยู่ ต่อมาวัดได้รับพระราชทานวิสุงคามสีมาประมาณ พ.ศ. 2320
อาคารเสนาสนะต่าง ๆ ได้แก่ อุโบสถกว้าง 7.15 เมตร ยาว 18.80 เมตร ก่ออิฐถือปูน วิหารกว้าง 5.15 เมตร ยาว 8.20 เมตร ก่ออิฐถือปูน ศาลาการเปรียญกว้าง 11 เมตร ยาว 18 เมตร เป็นอาคารครึ่งตึกครึ่งไม้ กุฎิสงฆ์จำนวน 8 หลัง เป็นอาคารไม้ 7 หลัง ครึ่งตึกครึ่งไม้ 1 หลัง นอกนี้ยังมี หอไตร หอระฆัง และฌาปนสถาน สำหรับปูชนียวัตถุมี พระประธานในอุโบสถ ยีงพบใบเสมาทำด้วยหินทรายขาว แบบเสมานั่งแท่น เอวเสมาคล้ายหัวพญานาคทั้งสองข้าง เป็นเสมาเดี่ยว เป็นอิทธิพลแบบลพบุรี น่าจะเก่ากว่าสมัยพระเจ้าปราสาททองขึ้นไป มีวิหารขนาดเล็ก ซึ่งมีกำแพงแก้วสองชั้น ชั้นในยกพื้นสูง ประตูออกตรงกลางทุกด้าน เสาปากประตูแทนที่จะเป็นหัวเม็ดทรงมัณฑ์ธรรมดา แต่ก่อเป็นทรงปรางค์เล็กๆทรงงดงาม ส่วนกำแพงแก้วชั้นนอกมีมณฑป ก่อกลางกำแพงทุกด้านและที่มุมทุกมุม รวมแปดทิศ
วัดบุญนาคประชาสรรค์

วัดบุญนาคประชาสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยี่สาร อำเภออัมพวา จังหวัดสมุทรสงคราม
แต่เดิมชื่อ วัดบ้านต้นลำแพน เริ่มแรกตั้งเป็นสำนักสงฆ์เมื่อ พ.ศ. 2497 เพราะทิศใต้ของวัดติดต่อกับคลองลำแพนจึงใช้ชื่อนี้ ผู้บริจาคที่ดินให้สร้างวัด คือ นายชอ้อน ทองคำ พร้อมทั้งสร้างกุฎิสงฆ์ และสิ่งที่จำเป็นอื่น ๆ ให้แก่วัดอีกหลายอย่าง ได้รับพระราชวิสุงคามสีมาอย่างถูกต้องเมื่อ พ.ศ. 2513 ลำดับเจ้าอาวาสการปกครองไม่เห็นเป็นที่แน่ชัด เพราะไม่ได้มีการลงบันทึกเป็นลายรักอักษร ที่ได้ความก็เห็นจะเป็นหลวงพ่อทองหล่อที่เคยเป็นอดีตเจ้าอาวาสก่อนหน้าหลวงปู่จะมาดำรงตำแหน่งเป็นเจ้าอาวาสรูปปัจจุบัน หลวงปู่เฉลิมได้รับการติดต่อให้มาดำรงตำแหน่งเมื่อครั้งท่านจำพรรษาอยู่ที่วัดเจริญรัตนาราม จังหวัดสมุทรสงคราม เพราะเห็นว่าเป็นพระนักคิด นักพัฒนา จึงให้ดำรงตำแหน่งรักษาการเจ้าอาวาสวัดบุญนาคประชาสรรค์เมื่อ พ.ศ. 2536 และได้ดำรงตำแหน่งเจ้าอาวาสในปี พ.ศ. 2537 วัดได้รับการจดทะเบียนเป็นวัด เมื่อวันที่ 10 กันยายน พ.ศ. 2513 ได้รับพระราชวิสุงคามสีมาครั้งหลังเมื่อวันที่ 29 กันยายน พ.ศ. 2558
ปูชนียวัตถุที่สำคัญ ได้แก่พระพุทธรูปหล่อปางสมาธิ หน้าตักกว้าง 17 นิ้ว สูง 26 นิ้ว 1 องค์ และพระพุทธรูปหล่อปางห้ามสมุทร สูง 25 นิ้ว 1 องค์
ถนนประชาราษฎร์ (แก้ความกำกวม)

ถนนประชาราษฎร์ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
การเงินแบบไม่รวมศูนย์

การเงินแบบไม่รวมศูนย์  หรือ ดีไฟ (DeFi) เป็นรูปแบบการเงินที่บริหารจัดการผ่านระบบบล็อกเชน แตกต่างจากการบริหารจัดการเงินแบบดั้งเดิมที่มีธนาคาร หรือสถาบันทางการเงินดูแล โดยดีไฟทำงานโดยใช้ระบบที่เรียกว่าสมาร์ตคอนแทร็กต์บนบล็อกเชน ที่การบริหารจัดการไม่ได้อยู่ที่หน่วยงานใดหน่วยงานหนึ่ง โดยอีเธอเรียมเป็นสกุลเงินที่นิยมมากที่สุดในระบบ รูปแบบของดีไฟอนุญาตให้ผู้ใช้งานสามารถให้ยืมสินทรัพย์จากผู้อื่น ในรูปแบบของอนุพันธ์ การแลกเปลี่ยนคริปโทเคอร์เรนซี และการได้ดอกเบี้ยคล้ายกับบัญชีสะสมทรัพย์ โดยแอปพลิเคชันบางตัวของดีไฟมีการให้อัตราดอกเบี้ยที่สูงเพื่อสนับสนุนการใช้งานแลกเปลี่ยนกับความเสี่ยงสูงที่อาจเกิดขึ้น ตัวเลขในเดือนมกราคม 2564 ได้มีสินทรัพย์ในระบบดีไฟมูลค่าเทียบเท่ากว่า 20,500 ล้านเหรียญสหรัฐ (เทียบเท่าในส่วนของคริปโทเคอร์เรนซี) มีการใช้งานในระบบดีไฟ
การกำกับดูแลในประเทศไทย.
ทางสำนักงานคณะกรรมการกำกับหลักทรัพย์และตลาดหลักทรัพย์ได้ออกแนวทางในการกำกับการเงินแบบไม่รวมศูนย์ ตามพระราชกำหนดการประกอบธุรกิจสินทรัพย์ดิจิทัล พ.ศ. 2561 โดยต้องได้รับอนุญาตจากก.ล.ต. และขายผ่านผู้ให้บริการระบบเสนอขายโทเคนดิจิทัล
การแลกเปลี่ยนแบบกระจายศูนย์.
การแลกเปลี่ยนแบบกระจายศูนย์ (DEX) เป็นประเภทของการแลกเปลี่ยนคริปโตเคอเรนซี ที่ช่วยให้สามารถทำธุรกรรมแบบเพียร์ทูเพียร์โดยตรงหรือธุรกรรมที่ใช้สภาพคล่องของพูลอัตโนมัติของผู้สร้างตลาด (AMM) โดยไม่จำเป็นต้องมีตัวกลาง การไม่มีตัวกลางนี้ทำให้พวกเขามีความแตกต่างจากการแลกเปลี่ยนแบบศูนย์กลาง (CEX)
ในการทำธุรกรรมผ่านการแลกเปลี่ยนแบบกระจายศูนย์ องค์กรภายนอกที่ปกติจะควบคุมความปลอดภัยและการส่งต่อสินทรัพย์จะถูกแทนที่ด้วยบล็อกเชนหรือไฟล์บัญชีที่แจกแจงขึ้น บางวิธีที่พบได้บ่อยรวมถึงการใช้สมาร์ทคอนแทรคหรือการส่งต่อคำสั่งซื้อขาย แม้ว่าวิธีการอื่นๆ ด้วยระดับความเป็นกระจายศูนย์ที่แตกต่างกันก็เป็นไปได้
เนื่องจากนักค้าในการแลกเปลี่ยนแบบกระจายศูนย์มักไม่จำเป็นต้องโอนสินทรัพย์ไปยังแพลตฟอร์มก่อนทำธุรกรรม การแลกเปลี่ยนแบบกระจายศูนย์ด้วยวิธีนี้ลดความเสี่ยงจากการถูกแฮ็กของแพลตฟอร์ม แต่จะต้องโอนโทเค็นไปยังการแลกเปลี่ยนแบบกระจายศูนย์ ผู้ให้บริการสภาพคล่องยังต้องโอนโทเค็นไปยังการแลกเปลี่ยนแบบกระจายศูนย์อีกด้วย การแลกเปลี่ยนแบบกระจายศูนย์ยังมีความเป็นนิรนามมากกว่าการแลกเปลี่ยนที่ปฏิบัติตามข้อกำหนดรู้จักลูกค้าของคุณ (KYC)
ระดับของการกระจายศูนย์.
การแลกเปลี่ยนแบบกระจายศูนย์อาจยังมีองค์ประกอบที่เป็นศูนย์กลางอยู่ โดยการควบคุมบางส่วนของการแลกเปลี่ยนยังอยู่ในมือของหน่วยงานศูนย์กลาง การจัดการแพลตฟอร์ม DeFi มักเกิดขึ้นเป็นส่วนหนึ่งขององค์กรอิสระแบบกระจายศูนย์ โดยใช้โทเค็นที่มอบสิทธิในการลงคะแนนเสียงและถูกแจกจ่ายให้กับผู้เข้าร่วม แต่โทเค็นส่วนใหญ่มักจะอยู่ในมือของบุคคลบางคนและไม่ค่อยใช้ในการลงคะแนนเสียง
ในเดือนกรกฎาคม 2018 การแลกเปลี่ยนแบบกระจายศูนย์ Bancor ถูกแฮ็กและสูญเสียสินทรัพย์มูลค่า 13.5 ล้านดอลล่าสหรัฐฯ ก่อนที่เงินจะถูกแช่แข็ง ในทวิตของเขา ชาลี ลี ผู้สร้าง Litecoin ได้แสดงความคิดเห็นว่า การแลกเปลี่ยนไม่สามารถเป็นการแลกเปลี่ยนแบบกระจายศูนย์ได้หากมันสามารถสูญเสียหรือแช่แข็งเงินของลูกค้าได้
โอสมานาบาด

โอสมานาบาด (อักษรโรมัน: Osmanabad; ; ออกเสียงเป็น Usmān-Abād) เป็นเมืองและสภาเทศบาลในอำเภอโอสมานาบาด รัฐมหาราษฏระ ตัวเมืองได้ชื่อมาจากมีร์ โอสมาน อาลี ข่าน ผู้นำไฮเดอร์ราบาดคนสุดท้าย เมืองโอสมานาบาดเป็นสำนักงานใหญ่ที่บริหารตัวอำเภอ
ประชากร.
ตามสัมมะโนประชากรอินเดียปี 2011 เมืองโอสมานาบาดมีประชากร 111,825 คน แบ่งเป็นชาย 41,982 คน (52.1%) กับหญิง 38,643 คน (47.9%) อัตราส่วนเพศอยู่ที่ผู้หญิง 920 คนต่อชายหนึ่งพันคน ใน ค.ศ. 2001 โอสมานาบาดมีอัตราการรู้หนังสือเฉลี่ยร้อยละ 74 ซึ่งสูงกว่าอัตราเฉลี่ยของประเทศอยู่ที่ร้อยละ 59.5 โดยผู้ชายอยู่ที่ร้อยละ 80 และผู้หญิงอยู่ที่ร้อยละ 67 ใน ค.ศ. 2001 ประชากรร้อยละ 14 มีอายุต่ำกว่า 6 ขวบ
<table style="text-align:left; border-collapse:collapse; width:100%;">
<tr style="background:#Fcd116"><th style="text-align:center;" colspan="5">ศาสนาในโอสมานาบาด</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;">ศาสนา</td>
<td style="width:100px; text-align:left;"></td>
<td colspan="2" style="padding:0 4px; width:1em; text-align:right;">ร้อยละ</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ฮินดู</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">61%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อิสลาม</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">24%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">พุทธ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">10.6%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">เชน</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">3.7%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">คริสต์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.4%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ †</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.3%</td>
</tr>
<tr><td colspan="5" style="padding:5px; text-align:left;"> Distribution of religions†รวมซิกข์ (0.2%), .
</td></tr>
</table>
ภูมิอากาศ.
ภูมิอากาศในอำเภอโอสมานาบาดโดยทั่วไปแห้ง ฤดูฝนเริ่มในช่วงกลางเดือนมิถุนายนถึงปลายกันยายน ต่อมาอากาศจะชื้นในเดือนตุลาคมถึงพฤศจิกายน ส่วนเดือนกุมภาพันธ์ถึงมีนาคมจะแห้งต่อ ฤดูหนาวเริ่ในช่วงกลางเดือนพฤศจิกายนถึงมกราคม และฤดูร้อนในเดือนเมษายนถึงมิถุนายน
โรงเรียนไม้เรียงประชาสรรค์

โรงเรียนไม้เรียงประชาสรรค์ (ตัวย่อ: ม.ป.) เป็นเป็นโรงเรียนมัธยมศึกษาประเภทสหศึกษา สังกัดกองการศึกษา ศาสนา และวัฒนธรรม องค์การบริหารส่วนจังหวัดนครศรีธรรมราช กรมส่งเสริมการปกครองท้องถิ่น กระทรวงมหาดไทย
ประวัติ.
โรงเรียนไม้เรียงประชาสรรค์ เปิดทำการเมื่อปีการศึกษา 2537 โดยเปิดเป็นโรงเรียนสาขาของโรงเรียนฉวางรัชดาภิเษก เปิดทำการครั้งแรกมีนักเรียนจำนวน 53 คน ต่อมากรมสามัญศึกษา กระทรวงศึกษาธิการ ได้ประกาศจัดตั้งเป็นโรงเรียนไม้เรียงประชาสรรค์ เมื่อวันที่ 14 มกราคม พ.ศ. 2542 โดยแต่งตั้งนายวัฒนา ลาชโรจน์ เป็นครูใหญ่ กรมสามัญศึกษาได้ จัดตั้งงบประมาณ 1,200,000 บาท เพื่อสร้างอาคารเรียนกึ่งถาวรขนาด 6 ห้องเรียน จำนวน 1 หลังและได้งบประมาณบริจาคโดยการจัดทอดผ้าป่าจำนวน 80,000 บาท เพื่อสร้างอาคารสำนักงานจำนวน 1 หลัง และได้รับบริจาคเงินจำนวน 30,000 บาท สร้างห้องส้วมนักเรียน ขนาด 3 ที่นั่ง จำนวน 1 หลัง
ต่อมาเมื่อวันที่ 12 ตุลาคม พ.ศ. 2550 โรงเรียนไม้เรียงประชาสรรค์ได้ถ่ายโอนภารกิจไปสังกัดองค์การบริหารส่วนจังหวัดนครศรีธรรมราช
หลักสูตร.
โรงเรียนไม้เรียงประชาสรรค์ ได้แบ่งการจัดการเรียนการสอน 2 ระดับ คือ
วัดขุนแสน

วัดขุนแสน โบราณสถานประเภทวัดร้างที่ตั้งอยู่ใน ตำบลหัวรอ อำเภอพระนครศรีอยุธยา จังหวัดพระนครศรีอยุธยา
วัดขุนแสนนี้ได้ถูกสร้างขึ้นในช่วงกรุงศรีอยุธยาตอนกลางแต่ก่อนสมัย สมเด็จพระมหาธรรมราชาธิราช เพราะใน "พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน" ได้กล่าวถึงวัดขุนแสนหลังจากที่สมเด็จพระนเรศวรมหาราชได้กวาดต้อนครัวมอญกลับมากรุงศรีอยุธยา หลังจากประกาศอิสรภาพ โดยสมเด็จพระมหาธรรมราชาธิราชโปรดเกล้าฯ ให้ พระมหาเถรคันฉ่องไปจำพรรษาอยู่ที่ วัดมหาธาตุ ส่วนพระยาเกียรติ พระยาราม ผู้นำชาวมอญ ได้โปรดเกล้าฯ ให้ตั้งบ้านเรือนอยู่ที่วัดขุนแสนดังนี้
<templatestyles src="แม่แบบ:คำพูด/style.css" />แลครอบครัวมอญซึ่งกวาดลงมานั้น ก็พระราชทานให้พระยาราม พระยาเกียรติควบคุมว่ากล่าวด้วย แลพระยาเกียรติพระยารามนั้น ให้อยู่ตำบลบ้านขมิ้นวัดขุนแสน
หลังจากกรุงศรีอยุธยาเสียแก่พม่าครั้งที่ 2 เมื่อวันอังคารที่ 7 เมษายน พ.ศ. 2310 วัดขุนแสนก็ถูกปล่อยทิ้งร้าง จนกระทั่งรัชสมัยของ พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว ได้โปรดเกล้าฯ ให้บูรณปฏิสังขรณ์วัดขุนแสนขึ้นอีกครั้งหนึ่งเพื่อเตรียมสถาปนาเป็นพระอารามหลวงเพราะถือว่าวัดนี้เป็นวัดของต้นตระกูลของราชวงศ์จักรี ทรงสืบพบว่าพระยาเกียรติและพระยารามนั้นเป็นพระบุพการีของพระบรมจักรีวงศ์จึงโปรดฯ ให้พระยาราชสงคราม เป็นนายงานบูรณปฏิสังขรณ์วัดขุนแสนขึ้นเนื่องจากเป็นวัดที่ตั้งอยู่ใกล้เคียงกับนิวาสนสถานของพระยาเกียรติ พระยาราม ในสมัยอยุธยา แต่ยังไม่ทันสำเร็จก็สิ้นรัชกาลเสียก่อนและก็ถูกปล่อยทิ้งร้าง ซึ่งทางกรมศิลปากรได้ประกาศขึ้นทะเบียนให้วัดขุนแสนเป็นโบราณสถานเมื่อปี พ.ศ. 2484 และได้บูรณะปฏิสังขรณ์ตกแต่งเสริมความมั่นคงปรับปรุงภูมิทัศน์ให้เป็นสถานที่พักผ่อนทำกิจกรรมของชุมชน
การแยกเดี่ยว

การแยกผู้ป่วย, การแยกโรค, การแยกตัว, หรือการแยกเดี่ยว  ในสถานพยาบาล เป็นมาตรการอย่างหนึ่งในการควบคุมโรคระบาด เพื่อให้ไม่เกิดการติดต่อของโรคจากผู้ป่วยคนหนึ่งไปยังผู้ป่วยคนอื่น, ไปยังบุคลากรทางการแพทย์, หรือผู้มาเยี่ยม และรวมไปถึงการแยกตัวเพื่อไม่ให้เกิดการติดโรคจากผู้ป่วยคนอื่น, บุคลากรทางการแพทย์, หรือผู้มาเยี่ยม ไปยังผู้ป่วยคนหนึ่ง ได้ด้วย (เรียกว่า การแยกผู้ป่วยในห้องสะอาด, reverse isolation) การแยกผู้ป่วยมีวิธีดำเนินการได้หลายวิธี บางวิธีเป็นการดัดแปลงวิธีการรักษาให้ทำได้โดยไม่ต้องสัมผัสผู้ป่วย บางวิธีก็เป็นการจัดให้ผู้ป่วยอยู่ห่างจากบุคคลอื่น
ส่วนใหญ่แล้วการแยกผู้ป่วยจะทำกับผู้ป่วยที่เป็นโรคติดต่อที่สามารถติดต่อจากคนสู่คนได้ การรักษาผู้ป่วยที่ต้องแยกเช่นนี้จะต้องมีมาตรการเพิ่มเติมจากขั้นตอนปกติในการรักษาผู้ป่วย ที่ใช้บ่อย เช่น การใช้อุปกรณ์ป้องกันส่วนบุคคล (เช่น ชุดคลุม หน้ากาก ถุงมือ) การดัดแปลงทางวิศวกรรม (เช่น ห้องผู้ป่วยแบบแรงดันบวก, ห้องผู้ป่วยแบบแรงดันลบ, อุปกรณ์ดูดอากาศที่มีการไหลแบบลามินาร์, อุปกรณ์กั้นขวางทางกลไกและทางโครงสร้างอื่นๆ) บางโรงพยาบาลอาจมีหอผู้ป่วยแยกโรค หรือห้องผู้ป่วยแยกโรค เป็นการเฉพาะ หรืออาจจัดให้มีขึ้นเป็นครั้งๆ ตามความจำเป็น ก็ได้
การแยกโรคต่างจากการกักกันโรค (quarantine) และการควบคุมชีวภาพ (biocontainment) โดยการกักกันโรคหมายถึงการแยกคน กลุ่มคน หรือสัตว์ ที่ยังไม่เป็นโรค แต่มีความเสี่ยงที่จะเป็นโรค (เช่น เดินทางมาจากพื้นที่ที่มีโรคระบาด หรือ มีประวัติสัมผัสผู้ป่วยโรคติดต่อ) เอาไว้ในสถานที่หนึ่งๆ เพื่อไม่ให้เกิดการนำโรคเข้ามาในพื้นที่ ส่วนการควบคุมชีวภาพหมายถึงมาตรการสำหรับห้องปฏิบัติการทางชีวภาพที่มีมาตรการทางกายภาพ (BSL-3, BSL-4) เพื่อป้องกันเชื้อก่อโรคที่ทำการทดลอง ไม่ให้หลุดออกมาในสิ่งแวดล้อมหรือพื้นที่นอกห้องปฏิบัติการ
หน่วยชาลดัก

หน่วย 5101 เป็นที่รู้จักในชื่อ ชาลดัก  เป็นหน่วยคอมมานโดชั้นยอดของกองทัพอากาศอิสราเอล และเป็นกองกำลังคอมมานโดรบพิเศษหลัก ของหน่วยรบพิเศษประเทศอิสราเอล
ได้แรงบันดาลใจจากหน่วยปฏิบัติการพิเศษทางอากาศ (เอสเอเอส) มีความชำนาญพิเศษด้านคอมมานโดและปฏิบัติการข่าวกรองทางลึกภายในอาณาเขตศัตรู
ประวัติ.
ก่อตั้งขึ้นในช่วงหลังสงครามยมคิปปูร์ พ.ศ. 2517 โดยมูกี เบตเซอร์ ทหารผ่านศึกหน่วยลาดตระเวนกองเสนาธิการ เริ่มแรกหน่วยชาลดักได้ปฏิบัติการภายใต้สังกัดกองร้อยสำรองหน่วยลาดตระเวนกองเสนาธิการ เวลาต่อมาได้โอนย้ายกำลังหน่วยไปสังกัดกับกองทัพอากาศอิสราเอล
หน่วยชาลดักมีการดำเนินภารกิจเพื่อการส่งกำลังเข้าทำการรบเพื่อต่อต้านข้าศึกในเขตสภาพแวดล้อมของฝั่งศัตรู
การลาดตระเวนพิเศษ การบุกเบิกจู่โจมหรือบุกเบิกพื้นที่ทางอากาศ และปฏิบัติการคอมมานโด อาวุธประจำกายของสมาชิกหน่วยได้แก่ ปืนเล็กยาวจู่โจม มีการใช้เอ็ม 16 หรือ เอ็ม 4 คาร์บินประกอบกับเครื่องยิงลูกระเบิด เอ็ม 203 ในภารกิจพิเศษ, ปืนพกกล็อก 17 และ กล็อก 19, เมาเซอ เอสอาร์ 82/66 ใช้เป็นปืนไรเฟิลซุ่มยิง
เข็มหน่วยและตราสัญลักษณ์.
เข็มกำลังรบหน่วยและตราสัญลักษณ์หน่วยถูกออกแบบเมื่อปี 1987 ขณะที่อาวีฮู เบน นัน ดำรงตำแหน่งผู้บัญชาการกองทัพอากาศอิสราเอล ส่วนประกอบเข็มกำลังรบหน่วยประกอบด้วย นกกระเต็นน้อย, ปีก, และดาราแห่งดาวิด
ชื่อของหน่วยมีที่มาจากการได้เห็นคำคมของ เดวิด สเตียร์ลิง ผู้ก่อตั้งหน่วยปฏิบัติการพิเศษทางอากาศบริติช ได้กล่าวว่าหน่วยของเขาจะจัดการศัตรูเฉกเช่นที่นกกระเต็นน้อยได้จัดการเหยื่อของมัน
วัดท่าหอย

วัดท่าหอย โบราณสถานประเภทวัดร้างตั้งอยู่ริมคลองปทาคูจาม ตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา ฝั่งตรงข้ามกับวัดเตว็ด 
วัดท่าหอยสร้างขึ้นในสมัยกรุงศรีอยุธยาแต่จะเป็นเมื่อใดไม่ปรากฏหลักฐาน เดิมเรียกว่า วัดท่าข่อย เป็นวัดประจำตระกูลของสมเด็จพระอริยวงษญาณ (สุก ญาณสังวร) สมเด็จพระสังฆราชพระองค์ที่ 4 แห่ง กรุงรัตนโกสินทร์ คุณทวดของพระองค์ท่าน สร้างไว้ในสมัยสมเด็จพระนารายณ์มหาราช เป็นวัดที่มีแต่เขตสังฆาวาส ไม่มีเขตพุทธาวาส เป็นวัดบริวารของวัดพุทไธศวรรย์ ในหนังสือพระราชพงศาวดารว่า เมื่อครั้งกรุงธนบุรี สมเด็จพระอริยวงษญาณ (สุก ญาณสังวร) เป็นพระอธิการอยู่วัดท่าหอย ก่อนที่พระบาทสมเด็จพระพุทธยอดฟ้าจุฬาโลกมหาราช จะนิมนต์ให้มาจำพรรษาที่วัดราชสิทธารามราชวรวิหาร กล่าวว่าพวกแขกจาม เป็นเชลยศึกครั้งกรุงธนบุรี สำเนียงพวกแขกจาม ที่เรียกขาน "วัดท่าข่อย" จึงเพี้ยน เป็น "วัดท่าหอย" แต่นั้นมา วัดมีพระเจดีย์ที่เก็บอัฎฐิธาตุ ของบรรพบุรุษตระกูล ของพระองค์ท่าน 
ปัจจุบันวัดท่าหอยแห่งนี้ทางกรมศิลปากรได้ขึ้นทะเบียนเป็นโบราณสถานและได้ขุดแต่งบูรณะปฏิสังขรณ์จนอยู่ในสภาพปัจจุบัน
วัดเจริญรัตนาราม

วัดเจริญรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแพรกหนามแดง อำเภออัมพวา จังหวัดสมุทรสงคราม
วัดเจริญรัตนาราม เดิมชื่อว่า วัดใหม่เจริญผล ตั้งขึ้นเมื่อ พ.ศ. 2469 ได้รับพระราชทานวิสุงคามสีมาครั้งแรก เมื่อ พ.ศ. 2469 ทั้งเจริญขึ้นและเสื่อมทรุดลง ต่อมานายหวล และนางกิมซ่วน เพชรรัตน์ ได้ถวายที่ดินให้สร้างวัดอีก 10 ไร่ 30 ตารางวา และได้รับศาสนสถานให้ใหม่ เช่น กุฏิสงฆ์ ได้รับอนุญาตให้จัดตั้งเป็นวัดใหม่เมื่อ พ.ศ. 2472 และได้รับพระราชทานวิสุงคามสีมาเมื่อวันที่ 12 กรกฎาคม พ.ศ. 2531 ตามบันทึกของกองพุทธศาสนสถานกรมการศาสนา ลูกหลานเครือญาติของตระกูลเพชรรัตน์ ได้อุปถัมภ์ค้ำชูมาโดยตลอด จึงเปลี่ยนชื่อว่า วัดเพชรรัตน์ราษฎร์บำรุง ต่อมาทางราชการได้เปลี่ยนชื่อใหม่ว่า "วัดเจริญรัตนาราม"
สิ่งสำคัญของวัด ได้แก่ อุโบสถใหม่ไม้สัก หลังงามแกะสลักเรื่อง "รามเกียรติ์" และมณฑปซึ่งพระอาจารย์บุญมี อดีตเจ้าอาวาสเป็นผู้สร้าง
ธวัชชัย สุทธิบงกช

ธวัชชัย สุทธิบงกช เป็นนักการเมืองชาวไทย เคยดำรงตำแหน่งสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย เป็นอดีตรองเลขาธิการพรรคเพื่อไทย อดีตอาจารย์ใหญ่โรงเรียนศรีวิกรม์
ประวัติ.
ธวัชชัย สุทธิบงกช เกิดเมื่อวันที่ 25 กุมภาพันธ์ พ.ศ. 2490 เขาเป็นผู้ก่อตั้งและผู้รับใบอนุญาตของโรงเรียนสุทธิบงกช เขตพระโขนง กรุงเทพมหานคร นายธวัชชัย จบการศึกษาคุรุศาสตรบัณฑิตจากวิทยาลัยครูพระนคร สาขาศิลปกรรม ดุษฎีบัณฑิตกิติมศักดิ์ สาขาการบริหารการศึกษา UNIVERSITY OF AMERICA ประเทศสหรัฐอเมริกา ศึกษาศาสตรมหาบัณฑิต สาขาการบริหารการศึกษา จากมหาวิทยาลัยเกษตรศาสตร์
ในการเลือกตั้งเมื่อวันที่ 23 ธันวาคม พ.ศ. 2550 เขาลงสมัคร ส.ส. ในระบบสัดส่วนลำดับที่ 4 ของกลุ่ม 6 ที่ประกอบด้วยพื้นที่กรุงเทพมหานคร นนทบุรี และสมุทรปราการ สังกัดพรรคพลังประชาชน แต่ไม่ได้รับเลือกตั้ง
เข้าสู่งานการเมืองโดยเคยเป็นที่ปรึกษารัฐมนตรีช่วยว่าการกระทรวงสาธารณสุข ในปี 2551 และเป็นผู้ช่วยรัฐมนตรีประจำนายกรัฐมนตรี (ยิ่งลักษณ์ ชินวัตร) ในปี 2554
เขาได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ลำดับที่ 68 โดยได้รับการเลื่อนขึ้นแทน จารุพงศ์ เรืองสุวรรณ เมื่อปี 2555
ต่อมานายธวัชชัย ได้รับแต่งตั้งเป็นรองเลขาธิการพรรคเพื่อไทย และในปี 2562 วัฒนา เมืองสุข ได้มีการเผยแพร่ภาพและข้อความทางสื่อออนไลน์ว่ามีทหารในชุดพรางคุกคาม นายธวัชชัยที่บ้านพัก 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งแบบบัญชีรายชื่อ ลำดับที่ 45 ของพรรคเพื่อไทย แต่ไม่ได้รับเลือกตั้ง ต่อมาในปี 2564 เขาได้ยื่นหนังสือขอลาออกจากการเป็นสมาชิกพรรคเพื่อไทย
วัดสมณโกฏฐาราม

วัดสมณโกฏฐาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไผ่ลิง อำเภอพระนครศรีอยุธยา จังหวัดพระนครศรีอยุธยา เจ้าอาวาสรูปปัจจุบัน คือ พระครูอาทรบุญวิสุทธิ์
ประวัติ.
วัดสมณโกฏฐารามตั้งขึ้นเมื่อ พ.ศ. 1900 และได้รับการปฏิสังขรณ์โดยเจ้าพระยาโกษาธิบดี (เหล็ก) และเจ้าพระยาโกษาธิบดี (ปาน) ในสมัยสมเด็จพระนารายณ์มหาราช โดยเรียกชื่อว่า วัดพระยาพระคลัง ในจดหมายเหตุของแกมเฟอร์ แพทย์ชาวเยอรมันที่เดินทางเข้ามากรุงศรีอยุธยาเมื่อ พ.ศ. 2233 ในรัชกาลสมเด็จพระเพทราชา ได้เขียนแผนผังประกอบไว้ปรากฏว่าเป็นวัดสมณโกฏฐารามและวัดกุฎีดาว และยังระบุว่าสมเด็จพระเพทราชาได้เสด็จไปที่วัดนี้เพื่อพระราชทานเพลิงศพเจ้าแม่วัดดุสิตซึ่งเป็นมารดาของเจ้าพระยาโกษา (เหล็ก) และเจ้าพระยาโกษา (ปาน) และยังเป็นพระแม่นมของสมเด็จพระนารายณ์มหาราชเมื่อ พ.ศ. 2233 จึงพอสันนิษฐานได้ว่าวัดนี้น่าจะเป็นวัดที่เจ้าพระยาโกษาธิบดีทั้งสองท่านปฏิสังขรณ์เพื่อให้เป็นวัดประจำตระกูล วัดสมณโกฏฐารามได้รับพระราชทานวิสุงคามสีมา เมื่อ พ.ศ. 1910
เสนาสนะ.
เสนาสนะอยู่ทางด้านทิศใต้ของโบราณสถาน ประกอบด้วยฐานปรางค์ขนาดใหญ่ล้อมด้วยระเบียงคดรูปสี่เหลี่ยมเป็นปรางค์ที่สร้างขึ้นในราวปลายสมัยอยุธยาตอนกลาง ซึ่งสร้างครอบทับเจดีย์ทรงระฆังกลมที่ตั้งอยู่บนลานประทักษิณที่ต่อเชื่อมกับเจดีย์ประจำมุมทั้งสี่และมีกำแพงแก้วล้อมรอบอีกชั้นหนึ่ง ที่สร้างขึ้นในสมัยอยุธยาตอนต้นไว้ ถัดออกมาทางด้านทิศตะวันออกนอกระเบียงคดมีวิหารขนาดใหญ่ ซึ่งได้รับการบูรณะเพิ่มเติมอีกครั้งในสมัยอยุธยาตอนปลาย เช่นเดียวกับอุโบสถซึ่งอยู่ทางทิศตะวันตกของวัดในแนวเดียวกัน พระประธานในอุโบสถคือ "พระศรีสมณโกฏบพิตร" หน้าตักกว้าง 149 นิ้ว สูง 190 นิ้ว เนื้อองค์พระเป็นหินทราย ปางมารวิชัย สร้างตั้งแต่สมัยอยุธยาตอนต้น 
มหาธาตุเจดีย์ที่เหลือเพียงซากฐาน และมีบันทึกในคำให้การขุนหลวงวัดประดู่ทรงธรรม เอกสารจากหอหลวงว่า เป็นมหาเจดีย์ที่เป็นหลักเป็นศรีแห่งพระนคร 1 ใน 5 อีกด้วย คำว่ามหาธาตุเจดีย์ หมายถึง พระบรมธาตุที่บรรจุประดิษฐานพระบรมสารีริกธาตุของพระพุทธเจ้า ตามบันทึกมี 5 องค์ ได้แก่ วัดมหาธาตุ วัดพระราม วัดราชบูรณะ วัดสมณโกฏฐาราม และวัดพุทไธศวรรย์ ภายในวัดยังมีอนุสาวรีย์สมเด็จพระเจ้าตากสินมหาราช ศาลโกษาเหล็ก และศาลโกษาปาน
โรคปอดอักเสบจากการใช้บุหรี่ไฟฟ้า

โรคปอดอักเสบจากการใช้บุหรี่ไฟฟ้า  เป็นโรคปอดชนิดหนึ่งที่พบว่าสัมพันธ์กับการสูบบุหรี่ไฟฟ้า ผู้ป่วยอาจมีอาการรุนแรงจนเป็นอันตรายถึงแก่ชีวิตได้ อาการแรกเริ่มอาจคล้ายกับอาการของโรคปอดอื่น ๆ ที่พบได้บ่อย เช่น โรคปอดบวม แต่ผู้ป่วยโรคนี้จะไม่ตอบสนองต่อการรักษาด้วยยาปฏิชีวนะ ผู้ป่วยมักมาพบแพทย์เมื่อเริ่มมีอาการไปแล้วหลายวันหรือหลายสัปดาห์
วัดแจ้ง (จังหวัดปทุมธานี)

วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามโคก อำเภอสามโคก จังหวัดปทุมธานี มีที่ดินตั้งวัดเนื้อที่ 19 ไร่ 2 งาน 70 ตารางวา มีคลองวัดแจ้งผ่านทางด้านทิศเหนือ หน้าวัดอยู่ทางด้านทิศตะวันออก
วัดแจ้งสร้างเมื่อประมาณ พ.ศ. 2315 ในสมัยกรุงธนบุรี ได้รับพระราชทานวิสุงคามสีมาเมื่อวันที่ 25 พฤษภาคม พ.ศ. 2317 เขตวิสุงคามมากว้าง 14 เมตร ยาว 26 เมตร ด้านการศึกษา เปิดสอนพระปริยัติธรรมตั้งแต่ พ.ศ. 2496 หม่อมราชวงศ์หญิงพุ่ม วัชรีพงษ์ สันนิษฐานว่าได้บูรณะขึ้นในสมัยกรุงธนบุรีหรือสมัยรัตนโกสินทร์ตอนต้น ปรากฏจากหลักฐานว่า เจ้าซัวสุน ได้นำธิดาไปถวายพระบาทสมเด็จพระพุทธเลิศหล้านภาลัย ซึ่งธิดามีความสามารถในการตีระนาดได้ไพเราะ จึงได้พระราชทานนามว่า เจ้าน้อยระนาด ท่านได้ลงเรือหนีทัพพม่ามากับพวกมาตามลำน้ำเจ้าพระยาในเวลากลางคืน จนมาสว่างที่อำเภอสามโคก ตรงกับวัดแจ้งในเวลานี้ และได้จอดเรือพักผ่อนอยู่ที่ริมตลิ่ง กล่าวกันว่า ได้เจอดินกลายเป็นทองตรงวัดแจ้ง จึงตั้งใจว่า เมื่อตั้งหลักฐานมั่นคงแล้วจะมาสร้างวัดที่นี่ 
ภายในวัดมีอาคารเสนาสนะต่าง ๆ ดังนี้ อุโบสถกว้าง 8 เมตร ยาว 19 เมตร สร้างเมื่อ พ.ศ. 2470 กุฎิสงฆ์จำนวน 6 หลัง เป็นอาคารไม้ทรงไทย หอสวดมนต์ และศาลาการเปรียญ ปูชนียวัตถุมีพระประธานในอุโบสถสร้างด้วยศิลาแลง เป็นศิลปะสุโขทัย หน้าตักกว้าง 2.33 เมตร ปางมารวิชัย ตู้ของเก่าสำหรับใส่พระพุทธรูปบูชาอยู่ที่หอสวดมนต์ และพระแก้ว 1 องค์
สฤษฏ์ อึ้งอภินันท์

สฤษฏ์ อึ้งอภินันท์ (เกิด 25 กุมภาพันธ์ พ.ศ. 2493) อดีตสมาชิกสภาผู้แทนราษฎรจังหวัดพะเยา 1 สมัยและอดีตสมาชิกสภาผู้แทนราษฎรจังหวัดเชียงราย 3 สมัย
ประวัติ.
สฤษฏ์ เกิดเมื่อวันที่ 25 กุมภาพันธ์ พ.ศ. 2493 สำเร็จการศึกษาระดับปริญญาตรี บริหารธุรกิจบัณฑิต จากมหาวิทยาลัยกรุงเทพ
การทำงาน.
สฤษฏ์ อึ้งอภินันท์ เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดพะเยาครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคชาติไทย และได้รับเลือกตั้งเป็น ส.ส.สมัยแรก ต่อมาในปี 2539 ไม่ได้รับเลือกตั้ง หลังจากนั้นได้รับแต่งตั้งเป็นที่ปรึกษารัฐมนตรีว่าการกระทรวงการคลัง พ.ศ. 2539
ภายหลังเขาย้ายมาร่วมงานกับพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เอาชนะ ฉัฐวัสส์ มุตตามระ อดีต ส.ส.ชาติไทย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ลงสมัครรับเลือกตั้งในนามพรรคพลังประชาชน ได้รับเลือกตั้งยกทีม 3 คน คือ สามารถ แก้วมีชัย สฤษฎ์ อึ้งอภินันท์ และสุรสิทธิ์ เจียมวิจักษณ์
ในปี 2555 เขาลงสมัครรับเลือกตั้งในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 แข่งขันกับ สลักจฤฎดิ์ ติยะไพรัช ภรรยายงยุทธ ติยะไพรัช โดยการสนับสนุนของสมาชิกกลุ่ม นปช.เชียงรายบางส่วน แต่ไม่ได้รับเลือกตั้ง
สฤษฏ์ อึ้งอภินันท์ เป็นสมาชิกในกลุ่มแนวร่วมประชาธิปไตยต่อต้านเผด็จการแห่งชาติ ในจังหวัดเชียงราย เคยให้การสนับสนุนกลุ่ม นปช.ใช้บ้านพักเป็นจุดรวมตัวก่อนเดินทางเข้ากรุงเทพมหานคร
อีเอฟแอลลีกวัน ฤดูกาล 2020–21

อีเอฟแอลลีกวัน ฤดูกาล 2020–21 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันฤดูกาลที่ 17 ของอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 29 ภายใต้รูปแบบการแบ่งลีกปัจจุบัน.
การเปลี่ยนแปลงทีม.
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2019–20.
มายังลีกวัน.
เลื่อนชั้นจาก ลีกทู
ตกชั้นจาก แชมเปียนชิป
จากลีกวัน.
เลื่อนชั้นสู่ แชมเปียนชิป
ตกชั้นสู่ ลีกทู
ถูกไล่ออกจาก อีเอฟแอล
เพลย์ออฟ.
เลกแรก
เลกที่สอง
รอบชิงชนะเลิศ
 "ณ วันที่ 9 พฤษภาคม ค.ศ. 2021"
 "ณ วันที่ 24 เมษายน ค.ศ. 2021"
อารี ไกรนรา

อารี ไกรนรา (เกิด 6 มกราคม พ.ศ. 2496) อดีตเลขานุการรัฐมนตรีว่าการกระทรวงแรงงาน (พิพัฒน์ รัชกิจประการ) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อชาติ อดีตหัวหน้าหน่วยรักษาความปลอดภัย แนวร่วมประชาธิปไตยต่อต้านเผด็จการแห่งชาติ อดีตเลขานุการรัฐมนตรีว่าการกระทรวงมหาดไทย อดีตผู้อำนวยการฝ่ายทรัพยากรบุคคลสถานีโทรทัศน์พีทีวี อดีตหัวหน้าฝ่ายแนะแนวนักศึกษา มหาวิทยาลัยรามคำแหง
ประวัติ.
อารี ไกรนรา เกิดเมื่อวันที่ 6 มกราคม พ.ศ. 2496 จบการศึกษาระดับปริญญาตรีครุศาสตรบัณฑิต (สังคมศึกษา) จากมหาวิทยาลัยราชภัฏพระนคร และปริญญาโท รัฐศาสตรมหาบัณฑิต (สื่อสารการเมือง) จากมหาวิทยาลัยเกริก
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ ลำดับที่ 3 ของพรรคเพื่อชาติ และได้รับเลือกตั้งเป็น ส.ส.สมัยแรก ในการทำหน้าที่สมาชิกสภาผู้แทนราษฎรดังกล่าว 
อารี ลาออกจากพรรคเพื่อชาติ และตำแหน่งสมาชิกสภาผู้แทนราษฎรแบบบัญชีรายชื่อ ต่อมาได้ย้ายไปสังกัดพรรคภูมิใจไทย (ภจท.) ในเดือนธันวาคม พ.ศ. 2565 โดยเขาได้รับแต่งตั้งเป็นที่ปรึกษารัฐมนตรีว่าการกระทรวงการท่องเที่ยวและกีฬา อีกทั้งเป็นผู้อำนวยการเลือกตั้งของพรรคประจำจังหวัดนครศรีธรรมราชในการเลือกตั้ง พ.ศ. 2566 และลงสมัคร ส.ส. ระบบบัญชีรายชื่อของ ภจท. ในลำดับที่ 19 แต่ไม่ได้รับการเลือกตั้ง ต่อมาเขาได้รับการแต่งตั้งเป็นเลขานุการรัฐมนตรีว่าการกระทรวงแรงงาน
วัดเจ้าย่า

วัดเจ้าย่า โบราณสถานประเภทวัดร้างที่ตั้งอยู่บริเวณปากคลองสระบัวตัดคลองบางปลาหมอ ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา อยู่ติดกับวัดแร้ง
ประวัติ.
วัดเจ้าย่าสร้างขึ้นในสมัยใดและใครเป็นผู้สร้างไม่ปรากฏหลักฐานแต่สันนิษฐานว่าน่าจะสร้างในสมัยกรุงศรีอยุธยาตอนต้น หลังจากนั้นวัดเจ้าย่าคงจะได้รับการบูรณปฏิสังขรณ์มาจนถึงสมัยกรุงศรีอยุธยาตอนปลาย กระทั่งเสียกรุงศรีอยุธยาครั้งที่ 2 เมื่อวันอังคารที่ 7 เมษายน พ.ศ. 2310 วัดเจ้าย่าจึงได้ถูกทิ้งร้างก่อนจะได้รับการฟื้นฟูในสมัยรัตนโกสินทร์ตอนต้นแต่ก็ถูกทิ้งร้างอีกครั้งเมื่อประมาณปี พ.ศ. 2445 กระทั่งกรมศิลปากรได้ประกาศขึ้นทะเบียนโบราณสถานของชาติเมื่อวันที่ 7 กรกฎาคม พ.ศ. 2486 ต่อมาในปี พ.ศ. 2542 ทางกรมศิลปากรได้เข้ามาขุดแต่งและบูรณะปฏิสังขรณ์โบราณสถานวัดเจ้าย่า
โบราณสถาน.
ในปัจจุบันวัดเจ้าย่าได้มีถนนตัดผ่านทำให้วัดเจ้าย่าถูกแบ่งออกเป็น 2 ฝั่งคือ เขตพุทธาวาส ทางฝั่งตะวันออกและเขตสังฆาวาสด้านที่ติดกับคลองสระบัวเป็นฝั่งตะวันตก 
ฝั่งตะวันออกประกอบด้วยโบราณสถานดังต่อไปนี้ วิหารตั้งอยู่บนฐานล้อมด้วยกำแพงแก้ว วิหารยาว 18.30 เมตร กว้าง 9.90 เมตร ภายในวิหารมีแท่นชุกชี ไม่พบส่วนของพระพุทธรูป เจดีย์ประธานอยู่ทางทิศตะวันตกของวิหารเป็นเจดีย์ทรงกลมก่ออิฐสอดินและฉาบปูนด้านนอกทั้งองค์ มีเจดีย์รายล้อม วิหารน้อย ยาวประมาณ 3.50 เมตร กว้างประมาณ 3 เมตร กำหนดอายุสมัยราวอยุธยาตอนปลายลงมา ประมาณหลังรัชกาลสมเด็จพระนารายณ์มหาราช มีพระปรางค์น้อยตั้งชิดแนวกำแพงแก้วของวิหารน้อย และมีเจดีย์ราย 3 องค์ ตั้งอยู่ทางทิศตะวันออกของวิหาร เจดีย์ราย 4 องค์ อยู่ระหว่างด้านหน้าเจดีย์ประธานและด้านหลังของวิหาร ปัจจุบันเหลือเพียงฐานราก
ส่วนบริเวณฝั่งตะวันตกของถนน มีซากโบราณสถาน ได้แก่ อาคารหรือตำหนัก เป็นอาคาร 2 ชั้น ก่ออิฐสอปูน อิทธิพลสถาปัตยกรรมแบบตะวันตกแบบตำหนักกำมะเลียนวัดกุฎีดาว ซึ่งสร้างขึ้นในสมัยอยุธยาตอนปลาย มีทางเดินสู่ตำหนักเป็นทางเดินอิฐเชื่อมมาจากด้านริมคลอง และหอระฆังโดยขึ้นทางชานด้านหลัง มีอาคารจำนวน 5 แห่ง เหลือเพียงฐานกระจายอยู่ในบริเวณเขตสังฆาวาส สันนิษฐานว่าเป็นศาลาโถงและศาลานั่งพักผ่อน
นอกจากโบราณสถานที่กล่าวมาแล้ว ยังมีซากโบราณสถานอีก 1 แห่ง ตั้งอยู่ริมฝั่งตะวันออกของถนนห่างจากบริเวณเขตพุทธาวาสขึ้นไปทางทิศเหนือประมาณ 20 เมตร เป็นอาคารก่ออิฐสอปูนทรงกลม 2 หลัง สันนิษฐานว่าเป็นอาคารสำหรับนั่งวิปัสสนา เนื่องจากพื้นที่ภายในค่อนข้างคับแคบ